FOTO Mesajul galeriei de la CSA Steaua, în ziua în care FCSB sărbătorește titlul în Liga 1
FCSB o va întâlni sâmbătă seară, de la ora 20:00, pe CFR Cluj, iar la finalul confruntării, se va decerna trofeul Superligii României.
Echipa pregătită de Elias Charalambous a câștigat titlul încă din etapa cu numărul șapte a play-off-ului, după ce FCSB a învins-o ”acasă”, cu 2-1, pe campioana en-titre Farul Constanța.
Mesajul galeriei de la CSA Steaua, în ziua în care FCSB sărbătorește titlul în Liga 1
Sâmbătă, la prânz, galeria celor de la CSA Steaua a afișat la arena din Ghencea un banner cu venin la adresa celor de la FCSB: ”Oricât de mult ați încerca, Steaua nu va dispărea”.
Conflictul dintre Clubul Sportiv al Armatei și clubul patronat de Gigi Becali datează din 2017. FCSB a pierdut trei procese până acum cu palmaresul Stelei București.
- CITEȘTE ȘI: SPECIAL | Palmaresul FCSB-ului, în aer: e primul titlu de care Gigi Becali e sută la sută sigur, restul ar fi blocat de formalități
FCSB e prima în clasament cu 49 de puncte și se situează la nouă lungimi de Universitatea Craiova, ocupanta poziției secunde. Roș-albaștrii o întâlnesc sâmbătă, de la ora 20:00, pe CFR Cluj, iar la finalul meciului se va decerna trofeul Superligii României.
Florinel Coman a rupt tăcerea despre plecarea sa de la FCSB
Brăileanul e legitimat la gruparea roș-albastră din august 2017 și mai are contract valabil până în iunie 2028, doar că Al Duhail a prezentat interes pentru el și încearcă să închidă mutarea fotbalistului în perioada următoare.
”Eu n-am semnat încă. Dacă se plăteşte clauza de 5 milioane, voi pleca, 100%. Mă interesez unde merg, nu pot pleca de capul meu. E totul safe acolo, Doha e un oraş foarte frumos. Nici eu nu sunt fan, îmi place natura, dar e un oraş în care m-am gândit ca familiei să-i fie bine.
În Arabia Saudită sunt unele oraşe nu foarte ok. Cu Alibec am vorbit şi mi-a zis să mă duc, am înţeles că antrenorul (n.r. - Galtier) mă doreşte şi a contat şi asta, că nu mă duceam să stau pe acolo.
Sunt de mulţi ani aici, e clar că vreau şi eu să schimb, să experimentez şi altceva, că nu pot rămâne toată viaţa aici şi mă gândeam de mult la momentul schimbării.
Am mai avut oferte şi nu am fost lăsat, dar acum depinde de mine. N-am fost pus în situaţia de a alege, acum depinde de mine, pot spune da sau nu. Nu mai pot acum să mă sucesc, dacă am spus ceva aşa rămâne”, a spus Florinel Coman, potrivit OrangeSport.
Urmăriți SPORT.RO și pe Google News